


בבית משפט השלום 								ת.א. 24/
בכפר סבא

תאריך חתימת המסמך: 17.1.24

התובע:                  נתן בר יוסף, ת.ז. 304056633
			מרחוב ארי בן אלעזר 102/14, אשקלון
			טלפון: 055-88885025
   
ע"י ב"כ עו"ד אריאל פרייברג  (מ"ר 62254) ו/או יגאל רסקין
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:                המאגר הישראלי לביטוחי רכב חובה - הפול
מרחוב האצ״ל 1, ראשון לציון
טל׳: 03-9424300;פקס: 03-9620303
                          דוא"ל: poolmoked@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 8.5.1986, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 90-511-34 (להלן: "הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה וצילום רישיון נהיגה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, טכנאי מיזוג אוויר, מתקשה מאז התאונה ומחמת תוצאותיה בביצוע עבודתו, נזקק להפוגות ממושכות במהלכה נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 12.3.21, בשעה 19:00 או בסמוך לכך, עת רכב על האופנוע, פגע האופנוע בבור וידו נחבטה בכידון והוא נחבל ונפגע (להלן: "התאונה").

8. לאחר התאונה טופל במסגרת מוקד רפואה דחופה, שם אובחנה חבלה לשורש כף יד ימין עם נפיחות והגבלה משמעותית בתנועה. בדיקת הדמיה הדגימה שבר מרוסק בסקפואיד ולאחר קבלת טיפול רפואי ראשוני שוחרר לביתו כשידו מקובעת בסד בהמלצה להמשך מעקב רפואי, נטילת משככי כאבים ומנוחה. 

9. התובע המשיך במעקב רפואי במסגרת קופת החולים, הופנה לביצוע בדיקות נוספות, ביקורת, נטילת טיפול תרופתי לשיכוך כאב ומנוחה ממושכת לצורך החלמה.

10. לתובע הוחלף הגבס מספר פעמים ובהמשך הוסר הגבס והופנה להמשך טיפול לצורך הפעלת היד והקניית טווחים, המשך מנוחה ומעקב.



11. התובע המשיך במעקב הרפואי במסגרת מרפאת כף יד של בית החולים שיבא, שם הוחלט על הסרת הגבס, שימוש בסד מייצב אגודל, המשך מעקב רפואי במסגרת מרפאות כף יד והפניה לביצוע טיפולי ריפוי בעיסוק בקהילה.

12.  התובע הופנה לביצוע טיפולי פיזיותרפיה לצורך ניהול שגרת יום וביצוע פעילות יומיומית. בסיום סדרת טיפולי פיזיותרפיה נותר עם אטרופיה של יד ימין, מטרות שהושגו בחלקן ועם הנחיה להתחיל חזרה לפעילות מתונה של הגוף. התובע המשיך במעקב רפואי ובביצוע תרגילי פיזיותרפיה וחיזוק השרירים.

רצ"ב תעודות רפואיות, מסומנות "כנספח 2".

13. מאז התאונה סובל התובע מכאבים והגבלה בתנועות שורש כף יד וזרוע ימין, מקושי בביצוע תפקודים ידניים, מקושי באחיזה והרמה, מקושי בנשיאת משאות, מכאבים עזים, מקשיי הירדמות ושינה לא רציפה, מכאבים עזים בעת חילופי מזג אוויר ומאמץ, הוא תלוי בטיפול תרופתי לשיכוך כאב, נזקק לקבלת טיפול רפואי והטיפולים בו צפויים להימשך גם בעתיד. 

14. התובע טכנאי מיזוג אוויר, עבודה הכרוכה מעצם טיבה וטבעה בביצוע פעילות פיזית, מתקשה מחמת התאונה ותוצאותיה בביצוע עבודתו נזקק להפוגות ממושכות במהלכה, ונגרמו לו הפסדי שכר.

15. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

16. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          185,750 ₪ 
(2)  עזרת הזולת בעבר –	           				              38,250 ₪  
(3)  הוצאות רפואיות ונסיעות לטיפולים בעבר –	          12,500 ₪ 
(4)  הסעות מיוחדות ושימוש מוגבר במוניות בעבר -            25,250 ₪


2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע



image1.emf

